CELEX: 32007R1092
Language: sk
Date: 2007-09-20 00:00:00
Title: Nariadenie Komisie (ES) č. 1092/2007 z  20. septembra 2007 o vydávaní dovozných povolení na ryžu v rámci colných kvót otvorených na čiastkové obdobie mesiaca septembra 2007 nariadením (ES) č. 2021/2006

21.9.2007   
            
            
               SK
            
            
               Úradný vestník Európskej únie
            
            
               L 246/13
            
         
      NARIADENIE KOMISIE (ES) č. 1092/2007
   z 20. septembra 2007
   o vydávaní dovozných povolení na ryžu v rámci colných kvót otvorených na čiastkové obdobie mesiaca septembra 2007 nariadením (ES) č. 2021/2006
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   so zreteľom na nariadenie Komisie (ES) č. 2021/2006 z 22. decembra 2006, ktorým sa otvára a ustanovuje správa kvót na dovoz ryže s pôvodom v afrických, karibských a tichomorských štátoch (AKT) a zámorských krajinách a územiach (ZKÚ) (3), a najmä na jeho článok 15 ods. 1,
   keďže:
   
               (1)
            
            
               Nariadením (ES) č. 2021/2006 sa otvorila celková ročná dovozná colná kvóta na 160 000 ton ryže, vyjadrené v ekvivalente lúpanej ryže, z toho 125 000 ton pôvodom zo štátov AKT (poradové číslo 09.4187), 25 000 ton pôvodom z Holandských Antíl a Aruby (poradové číslo 09.4189), 10 000 ton pôvodom z najmenej rozvinutých ZKÚ (poradové číslo 09.4190), a ročná colná kvóta na 20 000 ton zlomkovej ryže pôvodom zo štátov AKT (poradové číslo 09.4188).
            
         
               (2)
            
            
               Pre tieto kvóty ustanovené v článku 1 ods. 1 písm. a) a b) nariadenia (ES) č. 2021/2006 je tretím čiastkovým obdobím mesiac september.
            
         
               (3)
            
            
               Z oznámenia podľa článku 17 písm. a) nariadenia (ES) č. 2021/2006 vyplýva, že žiadosti podané podľa prvého pododseku článku 13 uvedeného nariadenia počas prvých piatich pracovných dní mesiaca septembra 2007 sa pre kvótu s poradovým číslom 09.4187 vzťahujú na také množstvo vyjadrené v ekvivalente lúpanej ryže, ktoré prekračuje dostupné množstvo. Malo by sa teda určiť, do akej miery sa môžu dovozné povolenia vydávať stanovením koeficientu pridelenia, ktorý sa má vzťahovať na požadované množstvá v rámci príslušnej kvóty.
            
         
               (4)
            
            
               Z vyššie uvedeného oznámenia okrem iného vyplýva, že žiadosti podané podľa prvého pododseku článku 13 uvedeného nariadenia počas prvých piatich pracovných dní mesiaca septembra 2007 sa pre kvótu s poradovým číslom 09.4187 – 09.4190 vzťahujú na také množstvo vyjadrené v ekvivalente lúpanej ryže, ktoré je menšie ako dostupné množstvo.
            
         
               (5)
            
            
               Podľa článku 15 ods. 1 nariadenia (ES) č. 2021/2006 by sa mali určiť celkové dostupné množstvá na nasledujúce čiastkové kvótové obdobie,
            
         PRIJALA TOTO NARIADENIE:
   Článok 1
   1.   Žiadostiam o dovozné povolenia na ryžu patriacu pod kvótu s poradovým číslom 09.4187 uvedenú v nariadení (ES) č. 2021/2006 podaným počas prvých piatich pracovných dní mesiaca septembra 2007 sa vyhovie vydaním povolení na požadované množstvá upravené koeficientmi pridelenia stanovenými v prílohe k tomuto nariadeniu.
   2.   Celkové dostupné množstvá v rámci kvóty s poradovým číslom 09.4187 – 09.4188 – 09.4189 – 09.4190 uvedenej v nariadení (ES) č. 2021/2006 na nasledujúce čiastkové kvótové obdobie sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. septembra 2007
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 270, 21.10.2003, s. 96. Nariadenie zmenené a doplnené nariadením (ES) č. 797/2006 (Ú. v. EÚ L 144, 31.5.2006, s. 1).
   
      (2)  Ú. v. EÚ L 238, 1.9.2006, s. 13. Nariadenie zmenené a doplnené nariadením (ES) č. 289/2007 (Ú. v. EÚ L 78, 17.3.2007, s. 17).
   
      (3)  Ú. v. EÚ L 384, 29.12.2006, s. 61.
   
      PRÍLOHA
      Množstvá, ktoré sa majú prideliť v rámci čiastkového obdobia mesiaca septembra 2007 a množstvá dostupné na nasledujúce čiastkové obdobie s uplatnením nariadenia (ES) č. 2021/2006
      
                  Pôvod/Výrobok
               
               
                  Poradové číslo
               
               
                  Koeficient pridelenia na čiastkové obdobie september 2007
               
               
                  Celkové dostupné množstvá na čiastkové obdobie október 2007
                  (v kg)
               
            
                  AKT [články 2 a 3 nariadenia (ES) č. 2021/2006]
               
               
                  09.4187
               
               
                  22,998530 %
               
               
                  0
               
            
                  
                              —
                           
                           
                              číselné znaky KN 1006 10 21 až 1006 10 98, 1006 20 a 1006 30
                           
                        
               
                   
               
               
                   
               
               
                   
               
            
                  AKT [články 4 a 5 nariadenia (ES) č. 2021/2006]
               
               
                  09.4188
               
               
                  — (3)
                  
               
               
                  348 241
               
            
                  
                              —
                           
                           
                              číselný znak KN 1006 40 00
                           
                        
               
                   
               
               
                   
               
               
                   
               
            
                  ZKÚ [článok 8 a článok 9 ods. 1 písm. a) a b) nariadenia (ES) č. 2021/2006]
               
               
                   
               
               
                   
               
               
                   
               
            
                  
                              —
                           
                           
                              číselný znak KN 1006
                           
                        
               
                   
               
               
                   
               
               
                   
               
            
                  
                              a)
                           
                           
                              Holandské Antily a Aruba:
                           
                        
               
                  09.4189
               
               
                  — (2)
                  
               
               
                  6 133 001
               
            
                  
                              b)
                           
                           
                              menej rozvinuté ZKÚ:
                           
                        
               
                  09.4190
               
               
                  — (1)
                  
               
               
                  10 000 000
               
            
         (1)  Pre toto čiastkové obdobie sa koeficient pridelenia neuplatňuje: Komisii nebola postúpená žiadna žiadosť o povolenie.
      
         (2)  Žiadosti sa vzťahujú na množstvá, ktoré sú menšie alebo rovnaké ako dostupné množstvá: všetky žiadosti sú teda prijateľné.
      
         (3)  Pre toto čiastkové obdobie nie je dostupné množstvo.